polyglot-tagger/wikipedia-language-snippets-filtered huggingface dataset:
റിഥംബോക്സ് ഗ്നോമിന് കീഴിൽ നന്നായി പ്രവർത്തിക്കാൻ രൂപകൽപ്പന ചെയ്തിട്ടുള്ളതാണ്, എന്നാൽ മറ്റ് ഡെസ്ക്ടോപ്പ് പരിതസ്ഥിതികളിൽ പ്രവർത്തിക്കാൻ കഴിയും. ഇത് വളരെ സ്കെയിലബിൾ ആണ്, പതിനായിരക്കണക്കിന് പാട്ടുകളുള്ള ലൈബ്രറികൾ എളുപ്പത്തിൽ കൈകാര്യം ചെയ്യാൻ കഴിയും. യൂണിക്കോഡിന് പൂർണ്ണ പിന്തുണ നൽകുന്നു, വേഗതയേറിയതും എന്നാൽ ശക്തവുമായ ടാഗ് എഡിറ്റിംഗ്, വൈവിധ്യമാർന്ന പ്ലഗ്-ഇന്നുകൾ എന്നിവയുൾപ്പെടെ ഒരു പൂർണ്ണ ഫീച്ചർ സെറ്റ് ഇത് നൽകുന്നു.
ഒരു സ്വതന്ത്ര ഓഡിയോ പ്ലയർ സോഫ്റ്റ്‌വെയറാണ് റിഥംബോക്സ്. ജി.സ്ട്രീമർ മീഡിയ ചട്ടക്കൂട് ഉപയോഗിച്ച് പ്രധാനമായും ഗ്നോം പണിയിടത്തിൽ പ്രവർത്തിക്കുന്നതിനു വേണ്ടി നിർമ്മിച്ച റിഥംബോക്സ്, സൊളാരിസ്, ബി.എസ്.ഡി. മുതലായവയിലും പ്രവർത്തിക്കും. ഇമ്പോർട്ടിങ്ങ്, ഗ്യാപ്‌ലെസ് പ്ലേബാക്ക്, ലിറീക്സ് ഡിസ്പ്ലേ, കവർ ആർട്ട് ഡിസ്പ്ലേ, ആഡിയോ സി.ഡി. ബേണിങ്ങ്, ലാസ്റ്റ് എഫ്.എം. പിന്തുണ മുതലായവ റിഥംബോക്സിന്റെ ചില പ്രത്യേകതകളാണ്.
ഫെഡോറ, വെർഷൻ 12.04 എൽ‌ടിഎസ് മുതലുള്ള ഉബുണ്ടു, ലിനക്സ് മിന്റ് പതിപ്പ് 18.1 എന്നിവയുൾപ്പെടെ നിരവധി ലിനക്സ് വിതരണങ്ങളിൽ ഡിഫോൾട്ട് ഓഡിയോ പ്ലെയറാണ് റിഥംബോക്സ്.
എ സർട്ടിഫിക്കേറ്റ് ലഭിച്ച ആദ്യത്തെ മലയാളചലച്ചിത്രമാണ് രാജുമാത്തൻ തങ്കം മൂവീസിന്റെ ബാനറിൽ നിർമിച്ചവതരിപ്പിച്ച കല്യാണരാത്രിയിൽ. സെന്റ്ട്രൽ പിക്ചെഴ്സ് വിതരണം ചെയ്ത ഈ ചിത്രം 1966 ജൂലൈ 15-ന് പ്രദർശനം തുടങ്ങി.
1938 ഏപ്രിൽ 26-ന്‌ തിരുവനന്തപുരത്ത്‌ ചെന്തിട്ടയിൽ ജനിച്ചു. ഭൗതികശാസ്ത്രത്തിലും ഇലക്ട്രിക്കൽ എഞ്ചിനീയറിംഗിലും ബിരുദം നേടി. കെ.എസ്‌.ഇ.ബോർഡിൽ മുപ്പതുവർഷം ഡെപ്യൂട്ടി ചീഫ്‌ എൻജിനീയറായി ജോലി ചെയ്ത് 1993-ൽ വിരമിച്ചു. മുപ്പത്തഞ്ചോളം കൃതികൾ രചിച്ചു. മിക്ക കൃതികളും വിവിധ ഭാരതീയ ഭാഷകളിലും ജർമ്മൻ, റഷ്യൻ, ഇംഗ്ലീഷ്‌ ഭാഷകളിലും വിവർത്തനം ചെയ്യപ്പെട്ടിട്ടുണ്ട്‌. തലൈമുറകൾ, പള്ളികൊണ്ടപുരം എന്നിവയാണ് പത്മനാഭന്റെ ഏറ്റവും പ്രസിദ്ധമായ നോവലുകൾ. 'തലൈമുറകൾ' ഹിന്ദു തറവാട്ടിലെ മൂന്നു തലമുറകളുടെ കഥയാണ് പറയുന്നത്. തമിഴിലേക്ക് മൊഴി മാറ്റിയ അയ്യപ്പപണിക്കരുടെ കവിതകൾക്ക് കേന്ദ്ര സാഹിത്യ അക്കാദമി പുരസ്‌കാരം വിവർത്തനത്തിനുള്ള പുരസ്കാരം ലഭിച്ചിട്ടുണ്ട്. 2010 ൽ ഇദ്ദേഹത്തിന്റെ പ്രമുഖ നോവൽ തലൈമുറൈകൾ എന്ന നോവൽ മഗിഴ്ചികൾ എന്ന പേരിൽ സിനിമയാക്കപ്പെട്ടു. ഇപ്പോൾ തിരുവനന്തപുരത്ത് താമസം.
പ്രമുഖനായ തമിഴ്‌, മലയാളസാഹിത്യകാരനാണ് നീല പത്മനാഭൻ . ഒരു പുസ്തകം ഹിന്ദിയിലും എഴുതിയിട്ടുണ്ട്. നോവലിനും വിവർത്തനത്തിനുമുള്ള കേന്ദ്ര സാഹിത്യ അക്കാദമി പുരസ്‌കാരങ്ങൾ നേടിയിട്ടുണ്ട്.
പ്രമുഖനായ തമിഴ് സാഹിത്യകാരനാണ് ഡി.എസ് എന്നറിയപ്പെടുന്ന ഡി. സെൽവരാജ് . തമിഴ് പുരോഗമന സാഹിത്യത്തിന് പ്രബലമായ സംഭാവനകൾ നൽകിയിട്ടുണ്ട്.
അഭിഭാഷകനായ ഡി.എസ് ഇടതുപക്ഷ പുരോഗമന സാഹിത്യ പ്രസ്ഥാനങ്ങളോടു ബന്ധപ്പെട്ട് പ്രവർത്തിക്കുന്നു. തമിഴ്നാട് മുർപ്പോക്ക് എഴുത്താളർ സംഘത്തിന്റെ സ്ഥാപകാംഗമാണ്. തോൽ എന്ന നോവലിന് കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
പാത്രത്തിൽ വെള്ളവും പകുതി രണ്ടാം പാലും അരിപ്പൊടിയും പഴം വരട്ടിയതും എടുത്ത് വേവിക്കുക. വെന്തു കുറുകിയാൽ ആവശ്യത്തിനു ശർക്കരയിട്ട് വീണ്ടും തിളപ്പിക്കുക. ശർക്കര അലിഞ്ഞു വെന്തുകഴിഞ്ഞാൽ ബാക്കിയുള്ള രണ്ടാം പാലും ഏലക്കാ പൊടിച്ചതും ചേർത്ത് വീണ്ടും വേവിക്കുക. എല്ലാം കൂടെ വെന്തുകഴിഞ്ഞാൽ ഒന്നാം പാലൊഴിച്ചു ചൂടാക്കി വാങ്ങിവെയ്ക്കുക.
പഴം ചേർത്തുണ്ടാക്കുന്ന പ്രഥമൻ അഥവാ പായസമാണ് പഴ പ്രഥമൻ. നല്ലവണ്ണം പഴുത്ത് കറുത്ത കുത്തുകൾ വന്ന നെന്ത്രപ്പഴമാണ് ഇതുണ്ടാക്കാൻ ഉപയോഗിക്കുക. പ്രഥമൻ പാകം ചെയ്യുന്നത് രണ്ടു ഭാഗങ്ങളായാണ്. ആദ്യപടിയായി പഴം വരട്ടിയെറ്റുക്കണം പിന്നീട് പായസം ഉണ്ടാക്കണം.
പഴം നന്നായി വേവിച്ചു കുരുവും നാരുകളും കളഞ്ഞ് ഉടച്ചെടുക്കുക. ശർക്കരപ്പാവിലേക്ക് വേവിച്ച പഴം ഇട്ട് നന്നായി വരട്ടുക. ആവശ്യത്തിനു നെയ്യും ഉപയോഗിക്കാം.
ഒരു പാത്രത്തിൽ നെയ്യൊഴിച്ച് അണ്ടിപ്പരിപ്പും ഉണക്ക മുന്തിരിയും വറുത്തെടുക്കുക. കൊപ്ര ചെറിയ കഷണങ്ങളാക്കി നുറുക്കിയതും ചേർക്കാം. ചുക്കുപൊടിയും വറവും പായസത്തിൽ ചേർത്തിളക്കുക.
പാചകരീതികളോരോ നാട്ടിലുമോരോ വിധത്തിലായിരിക്കും. അതിൽ തന്നെ വിവിധ ജനവിഭാഗത്തിനു തങ്ങളുടേതായ രീതികളുണ്ട്. പഴപ്രഥമൻ തയ്യാറാക്കുന്നതിലുമീ വൈവിദ്ധ്യമുണ്ട്.
എഴുപതു വയസ്സുള്ള മുഖ്യപത്രാധിപർ ചുല്യാറ്റാണ് കഥയുടെ കേന്ദ്രം. എല്ലാ ചരിത്രസന്ധികളിലും പനി പിടിപെടുക പതിവുണ്ടായിരുന്ന അദ്ദേഹം ബാബറി മസ്ജിദ് തകർക്കപ്പെട്ട ദിവസവും പനിയുടെ പിടിയിലായിരുന്നു. അതിനാൽ മുഖപ്രസംഗം എഴുതുന്ന ജോലി മറ്റൊരാളെ ഏല്പിച്ച് പത്രാധിപർ വീട്ടിലേക്കു പോയി. എന്നാൽ വഴിക്ക് തീരെ സുഖം തോന്നാതിരുന്നതിനാൽ, ചെറുപ്പം മുതലേ തനിക്കറിയാവുന്ന ഇക്ബാൽ എന്ന യുവഡോക്ടറെ വീട്ടിൽ ചെന്നു കാണാൻ തീരുമാനിച്ചു. ഡോക്ടറുടെ പരിശോധനയും കുത്തിവയ്പും ചുല്യാറ്റിന് ആശ്വാസം നൽകി. മുസ്ലിങ്ങളായ ഡോക്ടറും ഭാര്യയും മസ്ജിദിന്റെ തകർച്ചയിൽ സഹതാപം അറിയിക്കാൻ എത്തുന്നവരെക്കൊണ്ടു പൊറുതി മുട്ടിയിരിക്കുകയായിരുന്നു. "അങ്കിൾ മാത്രമാണ് ഇന്നു നടന്ന കാര്യത്തെക്കുറിച്ച് ഒന്നും സൂചിപ്പിക്കാത്ത ഞങ്ങളുടെ ഒരേയൊരു ഹിന്ദു സുഹൃത്ത് " എന്ന് പറഞ്ഞു കൊണ്ടാണവർ ചുല്യാറ്റിന് നന്ദി അറിയിച്ചത്. "കുട്ടികളേ, എന്നു മുതൽക്കാണു ഞാൻ നിങ്ങൾക്കു ഹിന്ദുവായത് " എന്ന ഒറ്റ ചോദ്യം കൊണ്ട് ചുല്യാറ്റ് എന്ന മനുഷ്യനെ കഥാകാരൻ പൂർണ്ണമായും തിരുത്തി അടയാളപ്പെടുത്തുകയാണ്.
തിരുത്തിനെതിരെ വിമർശനങ്ങളും ഉണ്ടായിട്ടുണ്ട്. പാഠം മാസികയുടെ 2003 മെയ് _ ജൂൺ ലക്കത്തിൽ 'എൻ.എസ്.മാധവൻ തിരുത്തുന്നതാർക്കുവേണ്ടി?' എന്ന പേരിൽ നിരൂപകനായ ഷൂബ കെ എസ്സ് വിമർശനലേഖനമെഴുതുന്നു. മതേതര വ്യക്തിത്വം എന്ന നിലയിൽ പ്രത്യക്ഷപ്പെടുന്ന ചുല്യാറ്റ് സുഹ്റയുടെ മതവ്യക്തിത്വത്തെ പ്രീതിപ്പെടുത്തുന്നത് മുതലാളിത്ത സ്വത്വവാദത്തിൻ്റെ നിലപാടിൽ നിന്നു കൊണ്ടാണ് എന്നും ഇതു ഹൈന്ദവ ഫാസിസത്തിൻ്റെ വളർച്ചയെ സൃഷ്ടിക്കുമെന്നും ഷൂബ വിലയിരുത്തി.തുടർന്നു 2003 മലയാള മനോരമ വാർഷികപ്പതിപ്പിൽ എൻ.എസ്.മാധവൻ ഷൂബ കെ.എസ്സിൻ്റെ പേര് പട്ടിയ്ക്ക് നൽകിക്കൊണ്ട് 'നാനാർത്ഥം' എന്ന പേരിൽ കഥ എഴുതുന്നു.പ്രസ്തുത കഥയിൽ പാഠം മാസികയുടെ പത്രാധിപനായിരുന്ന എം എൻ വിജയനെ അനുസ്മരിപ്പിക്കുന്ന ഒരു കഥാപാത്രത്തിന് വിദ്രോഹി എന്ന വിളിപ്പേര് നൽകുന്നു.
കുത്തിവയ്പ്പിനെത്തുടർന്ന് പനിയിൽ കുറവ് അനുഭവപ്പെട്ട ചുല്യാറ്റ്, പത്രമാഫീസിലേക്കു മടങ്ങാൻ തീരുമാനിച്ചു. അവിടെ അച്ചടിക്കു തൊട്ടു മുൻപുള്ള ഘട്ടത്തിൽ എത്തിയിരുന്ന വാർത്താശേഖരത്തിൽ കണ്ണോടിച്ച അദ്ദേഹം പ്രധാനവാർത്ത വായിച്ചതോടെ, അതിനു തലക്കെട്ടെഴുതിയ ആൾ ഇനി പത്രത്തിൽ പണിചെയ്യേണ്ടതില്ലെന്നു പൊട്ടിത്തെറിച്ചു. എന്നാൽ സബ് എഡിറ്ററായിരുന്ന സുഹ്റ എന്ന മുസ്ലിം യുവതി, താനാണ് പ്രധാനവാർത്തയ്ക്ക് ആ തലക്കെട്ടു നൽകിയതെന്നു സമ്മതിച്ചതോടെ പത്രാധിപർ ശാന്തനായി. തുടർന്ന് അദ്ദേഹം, കൈയ്യിൽ കിട്ടിയ ബാൾ പോയിന്റ് പേന കൊണ്ട് "തർക്കമന്ദിരം തകർത്തു" എന്ന തലക്കെട്ടിലെ 'തർക്കമന്ദിരം' എന്ന വാക്കു തിരുത്തി ബാബറി മസ്ജിദ് എന്നെഴുതി.
ബാബരി മസ്ജിദിന്റെ തകർച്ചയെ സംബന്ധിച്ച ചർച്ചകളിൽ എൻ.എസ്. മാധവന്റെ തിരുത്ത് എന്ന കഥ കേരളത്തിൽ ഏറെ ശ്രദ്ധിക്കപ്പെട്ടു. അയോദ്ധ്യയിൽ തകർന്നതു 'തർക്കമന്ദിരം' തന്നെയെന്നു വാദിക്കുന്ന ഹിന്ദുത്വപക്ഷപാതികൾ, തിരുത്തിനെ "മതമൗലികവാദികൾ മാറോടു ചേർത്ത കഥ" എന്നു വിശേഷിപ്പിച്ചു. കാർമൻ, നാലാം ലോകം, വന്മരങ്ങൾ വീഴുമ്പോൾ തുടങ്ങിയ ഉജ്ജ്വലരചനകളുടെ സ്രഷ്ടാവായ മാധവൻ, ഈ കഥയുടെ പേരിൽ സാഹിത്യേതരമായി ആഘോഷിക്കപ്പെടുകയാണുണ്ടായതെന്നും അവർ വിമർശിക്കുന്നു.
എൻ.എസ്‌. മാധവന്റെ ഒരു മലയാള ചെറുകഥയാണ് തിരുത്ത്. അയോദ്ധ്യയിലെ ബാബറി മസ്ജിദ് തകർക്കപ്പെട്ടതാണ് ഈ കഥയുടെ പശ്ചാത്തലം. മസ്ജിദ് തകർന്ന 1992 ഡിസംബർ 6-ആം തീയതി വൈകിട്ട്, ഉത്തരേന്ത്യയിലെ ഒരു ഇംഗ്ലീഷ് പത്രത്തിന്റെ കാര്യാലയത്തിൽ, അടുത്ത ദിവസത്തെ പത്രത്തിന്റെ പ്രൂഫ് രൂപപ്പെടുന്നതുമായി ബന്ധപ്പെട്ട് നടക്കുന്ന സംഭവങ്ങളാണ് കഥയിൽ.
1200 വർഷങ്ങൾക്കു മുമ്പുതന്നെ വയലായിൽ പ്രബുദ്ധമായ ഒരു ജനത വസിച്ചിരുന്നു എന്നതിനു തെളിവാണ് വയലാ പ്രദേശത്തെ വീട്ടുപേരുകൾ. വയലാ വഴിയായിരുന്നു പുരാതനകാലത്തെ പ്രസിദ്ധമായിരുന്ന ‘അഞ്ചലോട്ടം‘ (പട്ടിത്താനം വെമ്പള്ളി വയലാ ഇലയ്ക്കാട് പാവയ്ക്കന് ഉഴവൂർ വെളിയന്നൂർ പൂവക്കുളം മൂവാറ്റുപുഴ) കാളവണ്ടി യാത്രയും സാധാരണ ഈ വഴിയായിരുന്നു. വയലാ കരയില് ഡോ.എസ്.എന്.തീര്ത്ഥയുടെ മാനേജ്മെന്റിലാരംഭിച്ച ഹരിജൻ എൽ.പി.സ്കൂളും 300 വർഷം പഴക്കമുള്ള മമ്പള്ളി കൊട്ടാരവും 100 വർഷം പഴക്കം ചെന്ന സെന്റ് ജോർജ് സുറിയാനി കത്തോലിക്ക ദേവാലയവുമെല്ലാം ഇന്ന് സാംസ്കാരിക പ്രതീകങ്ങളായി നിലകൊള്ളുന്നു.
വയലാ സെന്റ് ജോർജ് ആശുപത്രി, വയലാ സർവീസ് സഹകരണ ബാങ്ക്, സ്റ്റേറ്റ് ബാങ്ക് ഓഫ് ഇന്ത്യ വയലാ നെല്ലിക്കുന്ന് ബ്രാഞ്ച്, പോസ്റ്റ് ഓഫീസ്, അക്ഷയ ഇ സെന്റർ ,പബ്ളിക് ലൈബ്രറി വയലാ, ഗ്രാമീണ വായനശാല നെല്ലിക്കുന്ന് , വയലാ ഗവ: വൊക്കേഷണൽ ഹയർ സെക്കൻഡറി സ്കൂൾ പുത്തനങ്ങാടി ഗവ: പ്രൈമറി സ്കൂൾ എന്നീ സ്ഥാപനങ്ങൾ ഈ ഗ്രാമത്തിലുണ്ട്.
കോട്ടയം ജില്ലയിലെ മീനച്ചിൽ താലൂക്കിൽ സ്ഥിതി ചെയ്യുന്ന ഒരു ചെറു പട്ടണമാണ് വയലാ. കുറവിലങ്ങാട് നിന്നും 5 കിലോമീറ്ററും പാലായിൽ നിന്നും 14 കിലോമീറ്ററും ദൂരെയാണ് ഗ്രാമത്തിന്റെ സ്ഥാനം. പാലാ, ഏറ്റുമാനൂർ എന്നിവയാണ് വയലായുടെ സമീപ നഗരങ്ങൾ.
ടെക്നോസിറ്റിയ്ക്കുള്ള സ്ഥലമെടുപ്പ് 2005 ൽ ആരംഭിച്ചിരുന്നു. ഇതിന്റെ കുറേഭാഗം പ്രത്യേക സാമ്പത്തിക മേഖലയായി പ്രഖ്യാപിച്ചിരിക്കുന്നു. ഗവ. ഓഫ് കേരളയുടെ പ്രതിനിധിയായി ടെക്നോപാർക്കും കേരള സ്റ്റേറ്റ് ഇൻഫർമേഷൻ ടെക്നോളജി ഇൻഫ്രാസ്ട്രക്ചർ ലിമിറ്റഡ് എന്ന വിഭാഗവും പ്രൈവറ്റ് സെക്ടറുമായി ചേർന്നാണ് പദ്ധതി പൂർത്തിയാക്കുക. സ്പെഷ്യൽ പർപ്പസ് വെഹിക്കിൾസ് രൂപത്തിൽ ഇരുവിഭാഗങ്ങളും പദ്ധതിയുടെ ഓരോ ഘട്ടവും പൂർത്തിയാക്കും. 26% ഇക്വിറ്റി ഷെയറും വഹിക്കും.
ഐ.ടി. കമ്പനികൾ, ആശുപത്രികൾ, വിദ്യാഭ്യാസസ്ഥാപനങ്ങൾ, ഷോപ്പിംഗ് മാളുകൾ, ഗവേഷണ കേന്ദ്രങ്ങൾ, കായിക വിനോദ കേന്ദ്രങ്ങൾ, സിനിമാ തീയേറ്ററുകൾ എന്നിവയാണ് ടെക്നോസിറ്റിയിലെ മുഖ്യ സൗകര്യങ്ങൾ. കുറഞ്ഞത് രണ്ടുലക്ഷം പേർക്കെങ്കിലും ഇവിടെ ജോലി ലഭിക്കാൻ സാധ്യതയുണ്ട്. പത്തുവർഷം കൊണ്ട് എണ്ണായിരം കോടി രൂപയുടെ നിക്ഷേപമാണ് ടെക്നോസിറ്റിയിൽ ലക്ഷ്യമിടുന്നത്. 365 ഏക്കറിൽ എട്ട് സ്പെഷ്യൽ എക്കണോമിക് സോൺ ഇവിടെയുണ്ട്.
റിലയൻസ് ഇൻഫോകോം , ഭാരതി എയർടെൽ ,വി.എസ്.എൻ.എൽ ), ഏഷ്യാനെറ്റ് ഡേറ്റാലൈൻ ) എന്നിവ ക്യാമ്പസിലൂടനീളം ഫൈബർ ഓപ്ടിക്സ് സംവിധാനത്തിലൂടെ ടക്നോസിറ്റിയിൽ പ്രവർത്തനസജ്ജമാകും.
തീരപ്രദേശങ്ങൾ, ചതുപ്പുകൾ, വയലുകൾ ഇവയോടുബന്ധപ്പെട്ടുകിടക്കുന്ന പ്രദേശങ്ങളായ നെയ്തലുകളിൽ വളരുന്ന ചെറിയ സസ്യങ്ങളാണ് നെയ്യാമ്പലുകൾ. . ചിന്നാമ്പൽ എന്ന വിളിപ്പേരും ഇവയ്ക്കുണ്ട്. ആമ്പൽ ഇലകളോടുസാദൃശ്യമുള്ള ഇലകളാണിവക്കുള്ളത്. അതിനാൽ ആമ്പലുകളുടെ ജനുസ്സായ നിംഫയേ എന്ന വാക്കിനോടുബന്ധിപ്പിച്ച് ഇവയുടെ ജനുസ്സ് നിംഫോയിഡസ്സ് എന്നറിയപ്പെടുന്നു. ഈ ജനുസ്സിൽ 50 ഓളം ഇനങ്ങളുണ്ട്. ഇന്ത്യയിൽ ഇതിലെ എട്ടിനങ്ങളുള്ളതിൽ ഏഴിനങ്ങളും കേരളത്തിൽ കാണപ്പെടുന്നു. മൂന്നോളം എണ്ണം കടുത്ത വംശനാശഭീഷണിയിലുമാണ്.
വേരുകൾ വെള്ളത്തിനടിയിൽ ഉറപ്പിച്ചുജീവിക്കുന്ന ഇവയുടെ ഇലകൾ ജലോപരിതലത്തിൽ പൊങ്ങിക്കിടക്കുന്നു. ഹൃദയാകാരത്തിലുള്ള ഇലകളുടെ ഞെട്ടുകളുടെ അറ്റത്തുനിന്നുരൂപപ്പെടുന്ന പൂവുകൾക്ക് തൂവെള്ള നിറവും അഞ്ചുദളങ്ങളും ഉണ്ടാകും. കായ്കൾക്ക് ക്യാപ്സ്യൂൾ രൂപവും ഓരോ കായിലും രണ്ടു മി. മീ. ചുറ്റളവുള്ള നാലോ ആറോ വിത്തുകൾ ഉണ്ടാകും. വിത്തുകൾക്ക് തവിട്ടുനിറമാണുള്ളത്.
രൂപപ്പെടുന്ന കായ്കളിൽ 1 ൽ 25 വരെ തവിട്ടുനിറത്തിലുള്ള ചെറിയ വിത്തുകൾ കാണാം. വിത്തുകൾക്ക് ഒന്നര മി. മീറ്ററോളം ചുറ്റളവുമുണ്ടാകും.
കേരളത്തിലെ എല്ലാ ജില്ലകളിലും കാണപ്പെടുന്നു. ദളങ്ങളുടെ വക്കുകൾ നാരുരൂപത്തിലുള്ളവയാണ്. പൂക്കളുടെ മധ്യത്തിൽ നിന്ന് ദളങ്ങളിലേയ്ക്ക് മഞ്ഞനിറം വ്യാപിച്ചുകാണപ്പെടുന്നു.‌ ഒരു കായിൽ 18 മുതൽ 25 വരെ ഇളം തവിട്ടുനിറത്തിലുള്ള വിത്തുകൾ കാണപ്പെടുന്നു.
ഹൃദയാകാരത്തിലുള്ള ഇലകളുടെ ഞെട്ടുകളുടെ അറ്റത്തുനിന്നുരൂപപ്പെടുന്ന പൂവുകൾക്ക് തൂവെള്ള നിറവും അഞ്ചുദളങ്ങളും ഉണ്ടാകും. കായ്കൾക്ക് ഗുളികാരൂപവും ഓരോ കായിലും രണ്ടു മി. മീ. ചുറ്റളവുള്ള നാലോ ആറോ വിത്തുകൾ ഉണ്ടാകും. വിത്തുകൾക്ക് തവിട്ടുനിറമാണുള്ളത്.
കേരളത്തിൽ ആലപ്പുഴ, കോഴിക്കോട്, പാലക്കാട് ജില്ലകളിൽ പൊതുവേ കാണപ്പെടുന്ന ഇവ ആഗസ്റ്റ്- സെപ്തംബർ മാസങ്ങളിൽ പുഷ്പിക്കുന്നു. തെക്കേ ഇന്ത്യയിലേയും ശ്രീലങ്കയിലേയും സ്ഥാനിക സസ്യവുമാണിത്. .
മലപ്പുറം, കോഴിക്കോട്, ആലപ്പുഴ, കൊല്ലം ജില്ലകളിൽ ആഴം കുറഞ്ഞ കുളങ്ങളിലും നെൽവയലുകളിലും കാസർകോട്ടെ ചെങ്കൽപ്പരപ്പുനീർത്തടങ്ങളിലും ഇവ കാണപ്പെടുന്നു.
വിവരസിദ്ധാന്തം അനുസരിച്ച് വിവരം അളക്കുവാൻ സാധിക്കും. വിവരം എന്നാൽ അത് ടെക്‌സ്റ്റ്, ഓഡിയോ, വീഡിയോ, ചിത്രം അങ്ങനെ എന്തു രൂപത്തിലുമാകാം. ഒരു വിവരസ്രോതസ്സിൽ നിന്നും കിട്ടുന്ന ഡാറ്റയിൽ മിക്കപ്പോഴും അനാവശ്യമായ ആവർത്തനങ്ങൾ ഉണ്ടാകാം. അതായത് ആ ആവർത്തനങ്ങളെ ഒഴിവാക്കിയാലും ആ സ്രോതസ്സിൽ നിന്നും ലഭിക്കുന്ന വിവരം സംവേദനക്ഷമമായിരിക്കുമെന്ന് ലളിതമായി പറയാം. ഒഴിവാക്കാൻ ഇനി ആവർത്തനങ്ങൾ ഇല്ല എന്ന നിലയിൽ സ്രോതസ്സിൽ നിന്നുള്ള ഡാറ്റയെ ചുരുക്കുമ്പോൾ ലഭിക്കുന്നതെന്തോ അതാണ് ആ സ്രോതസ്സിൽ നിന്നും ഉള്ള വിവരത്തിന്റെ യഥാർത്ഥ അളവ് അഥവാ എൻട്രോപ്പി. ഇങ്ങനെ ചുരുക്കിയ ഡാറ്റയെ ബൈനറിയായി സൂക്ഷിക്കാൻ എത്ര ബിറ്റുകൾ വേണ്ടിവരുമെന്നുള്ളത് എൻട്രോപ്പിയുടെ ബിറ്റിലുള്ള അളവാണ്.
എൻട്രോപ്പി ഗണിതപരമായി അളക്കുന്നത് സംഭാവ്യതാശാസ്ത്രത്തിന്റേയും സാഖ്യികത്തിന്റേയും സഹായത്തോടെയാണ്. ഒരു വിവരസ്രോതസ്സിൽ നിന്നും ലഭിക്കുന്ന ഡാറ്റ പ്രവചനാതീതം ആണെങ്കിൽ അതിൽ നിന്നും ലഭിക്കുന്ന 'വിവരത്തിന്റെ അളവ്' അഥവാ എൻട്രോപ്പി കൂടുതലായിരിക്കുമെന്ന് പറയാം. മുൻകൂട്ടി കൃത്യമായി പ്രവചിക്കാവുന്ന ഡാറ്റയിൽ 'പുതിയ വിവരം' ഒന്നും അടങ്ങിയിട്ടില്ലല്ലോ. അതായത് ഒരു വിവരസ്രോതസ്സിന്റെ എൻട്രോപ്പി, അതിൽ നിന്നും ലഭിക്കുന്ന/ലഭിക്കാനിടയുള്ള ഡാറ്റയുടെ സംഭാവ്യതയുമായി ബന്ധപ്പെട്ടിരിക്കുന്നു.
ഷാനൻ ബെൽ ലാബട്ടറീസിന്റെ ജേണലിൽ 'എ മാത്തമാറ്റിക്കൽ തിയറി ഓഫ് കമ്യൂണിക്കേഷൻ' എന്ന ലേഖനം പ്രസിദ്ധീകരിച്ചതോടെയാണു് ഈ ശാഖ ഉണ്ടായതു്. ഇതിലൂടെ ഇദ്ദേഹമാണു്വിവരസിദ്ധാന്തത്തിന്റെ ഗുണപ്രകാരവും പരിമാണപ്രകാരവുമായ അടിസ്ഥാന തത്ത്വങ്ങൾ മുൻപോട്ടു വച്ചതു്. ഷാനനിന്റെ അഭിപ്രായപ്രകാരം വിവരസിദ്ധാന്തത്തിന്റെ അടിസ്ഥാന തത്ത്വം "ഒരു ബിന്ദുവിൽ നിർമ്മിക്കപ്പെടുന്ന വിവരം അതേ പോലെയോ ഭാഗികമായ മാറ്റങ്ങളോടെയോ മറ്റൊരു ബിന്ദുവിൽ പുനർജനിപ്പിക്കുക എന്നതാണു്".
ഒരു നോയിസി ആയ വിനിമയപാതയുടെ മ്യൂച്ചൽ ഇൻഫൊർമേഷൻ, ചാനൽ കപാസിറ്റി, ഡാറ്റാനഷ്ടങ്ങളില്ലാതെയുള്ള വിനിമയപാതയുടെ സാദ്ധ്യതയെക്കുറിച്ചുള്ള നോയിസി-ചാനൽ കോഡിങ് സിദ്ധാന്തം
ഇൻഫർമേഷൻ അഥവാ വിവരം എൻട്രോപ്പി എന്ന മാനകം ഉപയോഗിച്ച് അളന്ന് നിജപ്പെടുത്താമെന്ന് പ്രസ്തുത പ്രബന്ധം പറയുന്നു. ഏതെങ്കിലും സ്രോതസ്സിൽ നിന്നും ലഭ്യമാകുന്ന ഡാറ്റയിൽ അടങ്ങിയിരിക്കുന്ന വിവരം അളക്കാൻ കഴിഞ്ഞാൽ ആ ഡാറ്റയെ എത്രമാത്രം കംപ്രസ്സ് ചെയ്യാൻ സാധിക്കുമെന്ന് അല്ലെങ്കിൽ വിശ്വസനീയമായ വിവരവിനിമയത്തിന് ശരാശരി എത്ര ബിറ്റുകൾ വേണമെന്ന് ഒക്കെ കണക്കാക്കാൻ ഈ സിദ്ധാന്തം സഹായിക്കുന്നു.
കമ്പ്യൂട്ടർ സയൻസ്, ഇലക്ട്രിക്കൽ എഞ്ചിനീയറിങ്ങ്, ബയോ ഇൻഫർമാറ്റിക്സ് തുടങ്ങിയ ശാസ്ത്ര-സാങ്കേതിക മേഖലകളിൽ പ്രയോഗസാദ്ധ്യതകളുള്ള ഒരു ആധുനിക ഗണിതശാസ്ത്രശാഖയാണ് വിവര സിദ്ധാന്തം . 1948-ൽ ക്ലോഡ് ഷാനൺ പ്രസിദ്ധീകരിച്ച മാത്തമാറ്റിക്കൽ തീയറി ഓഫ് കമ്മ്യൂണിക്കേഷൻ എന്ന പ്രബന്ധമാണ് ഈ ഗണിതശാസ്ത്രശാഖയുടെ ആധാരം. ക്ലോഡ് ഷാനൺ തന്നെയാണ് ഈ ശാസ്ത്രശാഖയുടെ പിതാവായി അറിയപ്പെടുന്നതും.
മൂന്ന് അടിസ്ഥാന സിദ്ധാന്തങ്ങളാണ് ഈ ഗണിതശാസ്ത്രശാഖയ്ക്കുള്ളത്. സോഴ്സ്കോഡിങ്ങ് സിദ്ധാന്തം, ചാനൽ കോഡിങ്ങ് സിദ്ധാന്തം, ഇൻഫർമേഷൻ കപ്പാസിറ്റി സിദ്ധാന്തം എന്നിവയാണവ.
തുണി കൊണ്ടോ നൂലുകൊണ്ടോ ആണ് മെഴുകുതിരിയിലെ തിരി നിർമ്മിച്ചിരിക്കുന്നത്. തിരി ആദ്യം കത്തിച്ചുകൊടുക്കേണ്ടതുണ്ട്. തിരി കത്തുന്ന ചൂടിൽ മെഴുക് ഉരുകുകയും ബാഷ്പീകരിക്കുകയും ചെയ്യും. ഈ മെഴുകുബാഷ്പം ഓക്സിജനുമായി ചേർന്നു കഴിഞ്ഞാൽ വളരെ എളുപ്പം ജ്വലിക്കുന്നതാണ്. തിരിക്കു ചുറ്റും പിന്നീട് ജ്വലിക്കുന്നതു മുഴുവൻ ഈ മെഴുകുബാഷ്പമാണ്. ഈ ചൂടിൽ ചുറ്റുമുള്ള മെഴുക് പതിയെ ഉരുകുകയും തിരിയിലൂടെ കേശികത്വം മൂലം മുകളിലേക്കുയരുകയും ചെയ്യും. ഈ ദ്രാവകമെഴുക് ചൂടേറ്റ് ബാഷ്പമവുകയും ഓക്സിജനുമായിച്ചേർന്ന് തിരിക്കു ചുറ്റും ജ്വാലയുണ്ടാക്കുകയും ചെയ്യും.
സ്ഥിരതയുള്ള ജ്വാല നൽകാൻ മെഴുകുതിരിക്ക് കഴിയും. വളരെക്കുറച്ചു പുക മാത്രമേ ഉള്ളൂ എന്നതിനാൽ മണ്ണെണ്ണവിളക്കുകളെ അപേക്ഷിച്ച് കൂടുതൽ പേരും മെഴുകുതിരികൾ തിരഞ്ഞെടുക്കുന്നു. എണ്ണവിളക്കുകളെ അപേക്ഷിച്ച് ഇന്ധനം ചോരുന്നില്ല എന്ന ഗുണവും മെഴുകുതിരിക്കുണ്ട്. വിവിധ വലിപ്പത്തിലും രൂപത്തിലും നിർമ്മിക്കാം എന്നതും മെഴുകുതിരിയുടെ വ്യാപനം വർദ്ധിപ്പിക്കുന്നു.
പണ്ടുകാലത്ത് തേൻമെഴുകും മൃഗക്കൊഴുപ്പും മറ്റുമായിരുന്നു മെഴുകുതിരികൾ ഉണ്ടാക്കാൻ ഉപയോഗിച്ചിരുന്നത്. ഇപ്പോൾ പാരഫിൻ മെഴുകാണ് മെഴുകുതിരികൾ നിർമ്മിക്കാനായി കൂടുതലായും ഉപയോഗിക്കുന്നത്. മെഴുകുതിരികളുടെ നിറം സാധാരണയായി വെള്ളയാണ്. മെഴുകിൽ വിവിധ ചായങ്ങൾ ചേർത്ത് നിറങ്ങളുള്ള മെഴുകുതിരികളും ഉണ്ടാക്കാറുണ്ട്.
മെഴുകു കൊണ്ടുള്ള സ്തംഭത്തിനുള്ളിൽ തിരി വച്ചിരിക്കുന്ന സംവിധാനം. രാത്രികാലങ്ങളിൽ വിളക്കായി ഉപയോഗിക്കുന്നു. ഏറെ പഴക്കമുള്ള ഈ വിളക്കിന്റെ വിവിധ വലിപ്പത്തിലുള്ള രൂപങ്ങൾ ഇന്ന് ലഭ്യമാണ്.
മഞ്ഞ കലർന്ന പ്രകാശമാണ് മെഴുകുതിരി ജ്വാലയ്ക്ക്. പ്രകാശത്തിനൊപ്പം ചൂടും പുറന്തള്ളുന്നുണ്ട്.
കേരളത്തിലെ റെയിൽ ശൃംഖല ഇന്ത്യൻ റെയിൽവേയാണ് കൈകാര്യം ചെയ്യുന്നത്. ദക്ഷിണ റെയിൽവേ സോണിലാണ് സംസ്ഥാനം ഉൾപ്പെടുന്നത്. ഉയർന്ന പ്രദേശങ്ങളായ ഇടുക്കി, വയനാട് ജില്ലകൾ ഒഴികെയുള്ള പ്രധാന പട്ടണങ്ങളെയും നഗരങ്ങളെയും റെയിൽവേ ബന്ധിപ്പിക്കുന്നു.
സംസ്ഥാനത്തെ മൊത്തം റെയിൽവേ ശൃംഖലയുടെ നീളം 1054 കിലോമീറ്ററാണ്, ഇത് ദക്ഷിണ റെയിൽവേയുടെ ആറ് ഡിവിഷനുകളിൽ മൂന്നെണ്ണമാണ് നിയന്ത്രിക്കുന്നത്: തിരുവനന്തപുരം റെയിൽവേ ഡിവിഷൻതിരുവനന്തപുരം റെയിൽവേ ഡിവിഷൻ
1861-ൽ തുറന്ന തിരൂർ റെയിൽവേ സ്റ്റേഷൻ, കേരളത്തിലെ ഏറ്റവും പഴക്കമേറിയ റെയിൽവേ സ്റ്റേഷനും ഷൊർണൂർ ജംഗ്ഷൻ സംസ്ഥാനത്തെ ഏറ്റവും വലിയ റെയിൽവേ സ്റ്റേഷനുമാണ്.
ആസ്ഥാനം തിരുവനന്തപുരം, പാലക്കാട് റെയിൽവേ ഡിവിഷൻപാലക്കാട് റെയിൽവേ ഡിവിഷൻ ആസ്ഥാനം പാലക്കാട്‌, മധുര റെയിൽവേ ഡിവിഷൻ .
ഡിജിറ്റൽ യുഗത്തിന്റെ ആരംഭം വരെ അച്ചടിവേല ഒരു വിദഗ്ദ്ധജോലിയായിരുന്നു. ഡിജിറ്റൽ സാങ്കേതികവിദ്യ ഇതിനെ സാധാരണക്കാർക്കും പ്രാപ്യമാക്കി. "അച്ചടിവേല ഇപ്പോൾ എല്ലാവരും ചെയ്യുന്ന കാര്യമാണ്" എന്നാണ് ഡേവിഡ് ജൂറി പറയുന്നത്.
1966-ൽ പുറത്തിറങ്ങിയ മലയാളചലച്ചിത്രമാണ് കായംകുളം കൊച്ചുണ്ണി. ഗാനഗന്ധർവ്വൻ യേശുദാസ് പാടിഅഭിനയിച്ച ചിത്രമാണിത്. ഐതിഹ്യമാലയിലെ കഥ ആസ്പദമാക്കി പി.എ. തോമസ് എഴുതിയ തിരക്കഥയ്ക്ക് ജഗതി എൻ.കെ. ആചാരി സംഭാഷണം എഴുതി. 1966 ജൂലൈ 29-ന് ഈ ചിത്രം പ്രദർശനം തുടങ്ങി.
ഈ രേഖയ്ക്ക് ഉത്തരായന രേഖ എന്ന് നാമം വരാൻ കാരണം, സൂര്യൻ ഈ രേഖയിലെത്തുന്ന ദിവസമാണ് ഭൂമിയുടെ ഉത്തരാർദ്ധഗോളം സൂര്യനു നേരെ പരമാവധി ചരിയുകയും, സൂര്യന്റെ തെക്കു നിന്നും വടക്കോട്ടുള്ള ആപേക്ഷികസ്ഥാനാന്തരം സംഭവിക്കുകയും ചെയ്യുന്നത്. ഭൂമിയുടെ ഭ്രമണപഥത്തിനാപേക്ഷികമായി ഭൂമിയുടെ അച്ചുതണ്ടിനുണ്ടാകുന്ന ചരിവാണ് ഇത്തരത്തിൽ സൂര്യൻ തെക്കു നിന്നും വടക്കോട്ട് സഞ്ചരിക്കുന്നതായി അനുഭവപ്പെടാൻ കാരണം. തെക്കു നിന്നും വടക്കോട്ടുള്ള സൂര്യന്റെ ഈ യാത്രയെ 'ഉത്തരായനം' എന്ന് പറയുന്നു. (സംസ്കൃതത്തിൽ 'ഉത്തരം' എന്ന വാക്കിനു 'വടക്ക്' എന്നും 'അയനം' എന്നാൽ 'യാത്ര' എന്നുമാണ് അർത്ഥം. അതിനാൽ ഉത്തരായനം എന്നാൽ 'വടക്കോട്ടുള്ള യാത്ര' എന്നർത്ഥം വരുന്നു)
ഉത്തരായനകാലത്തിന്റെ അവസാനദിവസം, സൂര്യൻ നേരെ മുകളിലെത്തുന്ന അക്ഷാംശരേഖയാണ് 'ഉത്തരായനരേഖ' . ഇപ്പോഴത്തെ ഉത്തരായനരേഖയുടെ സ്ഥാനം ഭൂമദ്ധ്യരേഖയ്ക്ക്‌ 23 ഡിഗ്രി 26 മിനിട്ട്‌ 16 സെക്കന്റ്‌ വടക്കായാണ്. ഉത്തരായനത്തിന്റെ അവസാനദിവസം ഭൂമിയുടെ ഉത്തരാർദ്ധഗോളം സൂര്യനു നേരെ പരമാവധി ചരിയുന്നതിനാൽ സൂര്യൻ ഉത്തരായനരേഖയ്ക്ക്‌ നേരെ മുകളിൽ എത്തുന്നു. ഇത്തരത്തിൽ സൂര്യൻ നേരെ മുകളിൽ എത്തുന്ന ഉത്തരാർദ്ധഗോളത്തിലെ ഏറ്റവും വടക്കുള്ള അക്ഷാംശരേഖയാണ്‌ ഉത്തരായനരേഖ.ഉത്തരായനരേഖ ഭാരതത്തിലൂടെ കടന്നു പോകുന്നുണ്ട്‌.
ഈ രേഖയുടെ ഇംഗ്ലീഷ് നാമം എന്നാണ്. ഈ നാമം വരാൻ കാരണം, ഉത്തരായനരേഖയിലെത്തുന്ന സൂര്യൻ ജ്യോതിശ്ശാസ്ത്രപ്രകാരം കർക്കടകരാശിയിൽ പ്രവേശിക്കുന്നു. കർക്കടകരാശിയുടെ ലാറ്റിൻ നാമമാണ് കാൻസർ എന്നത്. ട്രോപിക് എന്ന വാക്ക് ഗ്രീക്ക് ഭാഷയിലെ അർത്ഥം 'തിരിവ്' എന്നർത്ഥം വരുന്ന എന്ന വാക്കിൽ നിന്നും ഉത്ഭവിച്ചതാണ്. അയനാന്തങ്ങളിലെ സൂര്യന്റെ തിരിച്ചുവരവിനെയാണ് ട്രോപിക് എന്ന വാക്ക് കൊണ്ട് സൂചിപ്പിക്കുന്നത്.
ഉത്തരായനരേഖയുടെ ദക്ഷിണാർദ്ധഗോളത്തിലെ തുല്യനാണ് ദക്ഷിണായനരേഖ. ഈ അയനാന്തരേഖകൾ ഭൂഗോളത്തിനെ അടയാളപ്പെടുത്തുന്ന അഞ്ച് പ്രധാന അക്ഷാംശവൃത്തങ്ങളിൽ രണ്ടെണ്ണമാണ്. ശേഷിച്ചവ ഭൂമദ്ധ്യരേഖ, ആർട്ടിക്ക് വൃത്തം, അന്റാർട്ടിക് വൃത്തം എന്നിവയാണ്. ഭൂമദ്ധ്യരേഖ ഒഴിച്ചുള്ള നാലു വൃത്തങ്ങളുടെയും സ്ഥാനം ആപേക്ഷികമാണ്. ഭൂമിയുടെ ഭ്രമണപഥത്തിനാപേക്ഷികമായുള്ള ഭൂമിയുടെ അച്ചുതണ്ടിന്റെ ചരിവാണ് പ്രസ്തുത വൃത്തങ്ങളുടെ സ്ഥാനം നിർണയിക്കുന്നത്.
ആറുവർഷത്തിനു ശേഷം പരമു തിരിച്ചെത്തിയപ്പോൾ അയാൾ പഴയ പദവി നഷ്ടപ്പെട്ട് ഒറ്റയ്ക്കാവുകയായിരുന്നു. സ്വന്തം മകനായ വാസുവിനോട് സ്നേഹവാത്സല്യങ്ങൾ പ്രകടിപ്പിക്കാനാവാതെ പരമു നിരാശനായി. ഔസോയുമായുള്ള ഏറ്റുമുട്ടലിൽ പഴയ കത്തി തന്നെയാണ് ഔസോ പരമുവിനെ കൊല്ലാൻ ഉപയോഗിച്ചത്. മകൻ വാസുവിന്റെ മടിയിൽ കിടന്നാണ് പരമു അന്ത്യശ്വാസം വലിച്ചത്. വാസു പരമുവിന്റെ നെഞ്ചിലെ കത്തി വലിച്ചൂരി തോട്ടിലെറിഞ്ഞു.
തിരുമുരുകൻ പിക്ചേഴ്സിനുവേണ്ടി എം.വി. ആനന്ദും പി. രംഗരാജും ചേർന്നു നിർമിച്ച മലയാളചലച്ചിത്രമാണ് റൗഡി. പ്രസിദ്ധ നോവലുകൾ സിനിമയാക്കുന്ന പതിവ് സേതുമാധവൻ തുടങ്ങിയതിലെ രണ്ടാമത്തെ ചിത്രമാണിത്. കേശവദേവിന്റെ തന്നെ ഓടയിൽ നിന്ന് ആയിരുന്നു ആദ്യ സംരംഭം.
എ.ഡി.26 ൽ ജറുസലേമിലാണ് ബെൻ-ഹറിന്റെ കഥ നടക്കുന്നത്. ജറുസലേമിലെ ധനവാനായ കച്ചവടക്കാരനായിരുന്നു -. അമ്മ മിറിയം, സഹോദരി തിർസ, യജമാനഭക്തിയുള്ള അടിമ സൈമോൻഡിസ് എന്നിവർക്കൊപ്പമായിരുന്നു ബെൻ-ഹറിന്റെ താമസം. സൈമോൻഡിസിന്റെ മകൾ എസ്‌തേറുമായി ബെൻ-ഹർ പ്രണയത്തിലാണ്. എന്നാൽ, മറ്റൊരാളുമായി അവളുടെ വിവാഹം ഉറപ്പിക്കുന്നു. ബെൻ-ഹറിന്റെ ബാല്യകാല സുഹൃത്തും റോമാക്കാരനുമായ മെസല ഇപ്പോഴൊരു ന്യായാധിപനാണ്. വർഷങ്ങൾക്കു മുൻപ് ജറുസലേമിൽ നിന്ന് പോയ മെസല ഇപ്പോൾ തിരിച്ചെത്തിയിരിക്കുന്നത് റോമൻ സൈന്യത്തിന്റെ മേധാവിയായിട്ടു കൂടിയാണ്. റോമാ സാമ്രാജ്യത്തിന്റെ ശക്തിയിൽ അയാൾ അടിയുറച്ചു വിശ്വസിക്കുന്നു. അതേ സമയം, ബെൻ-ഹർ ചിന്തിച്ചത് ജൂതജനതയുടെ സ്വാതന്ത്ര്യത്തെപ്പറ്റിയാണ്.
ജുദായിലെ പുതിയ ഗവർണറായ വലേറിയസ് ഗ്രാറ്റ്‌സിന് വരവേൽപ്പ് നൽകുന്നതിനിടെ ബെൻ-ഹറിന്റെ വീടിന് മേൽക്കൂരയിൽ നിന്ന് ഒരു ഓട് അടർന്നു താഴേക്കു വീഴുന്നു. ഇതു കണ്ട് ഗ്രാറ്റ്‌സ് സഞ്ചരിച്ചിരുന്ന കുതിര പരിഭ്രാന്തനാകുന്നു. കുതിരപ്പുറത്തു നിന്ന് തെറിച്ചു വീഴുന്ന ഗ്രാറ്റ്‌സ് മരണാസന്നനാകുന്നു. ഇതു യാദൃച്ഛികമായി സംഭവിച്ചതാണെന്ന് അറിയാമായിരുന്നിട്ടു കൂടി മെസല ബെൻ-ഹറിനെ കുറ്റക്കാരനെന്ന് വിധിച്ച് കപ്പലിലും സഹോദരി മിറിയത്തിനെയും ടിർസയെയും ജയിലിലും തടവുകാരാക്കുന്നു. കൂട്ടുകാരനായിരുന്നിട്ടു കൂടി ബെൻ-ഹറിനെ തടവിലിട്ടതിന് പിന്നിൽ മെസലയ്ക്ക് മറ്റൊരു ഉദ്ദേശ്യമുണ്ടായിരുന്നു. ജൂതൻമാരുടെ ഇടയിലെ പ്രമുഖനെ തടവിലിടുന്നതിലൂടെ അവർക്കിടയിൽ ഭീതി പടർത്തുക എന്നതായിരുന്നു അത്. തടവിൽ കഴിഞ്ഞ ഓരോ നിമിഷവും ബെൻ-ഹറിൽ മെസലയോട് പ്രതികാരം ചെയ്യണമെന്ന വാശി വളർന്നു തുടങ്ങുന്നു.
ബെൻ-ഹർ ജറുസലേമിൽ തിരിച്ചെത്തുന്നു. നേരത്തേ നിശ്ചയിച്ചിരുന്ന വിവാഹം നടക്കാതെ എസ്‌തേർ അവനായി കാത്തിരിക്കുന്നുണ്ടായിരുന്നു. ബെൻ-ഹർ മെസലയെ കണ്ട് തന്റെ അമ്മയെയും സഹോദരിയെയും മോചിപ്പിക്കണമെന്ന് ആവശ്യപ്പെടുന്നു. മിറിയത്തിനും ടിർസയ്ക്കും തടവിൽ വച്ച് കു
ഷ്ഠരോഗം ബാധിക്കുകയും അവരെ പട്ടണത്തിൽ നിന്ന് ഓടിച്ചു വിടുകയും ചെയ്തുവെന്ന് അറിയുന്നു. ഈ സ്ത്രീകളാകട്ടെ എസ്‌തേറിനോട് തങ്ങളുടെ അവസ്ഥ ബെൻ-ഹറിനെ അറിയിക്കരുതെന്ന് പറഞ്ഞിരുന്നു. അതിനാൽ തന്നെ അവർ മരിച്ചു പോയെന്ന് എസ്‌തേർ ബെൻ-ഹറിനെ ധരിപ്പിക്കുന്നു. ഇതോടെ മെസലയോട് പ്രതികാരം ചെയ്യുന്ന രീതി മാറ്റാൻ ബെൻ-ഹർ തീരുമാനിക്കുന്നു. അങ്ങനെ അയാൾ മെസലയ്ക്ക് എതിരേ തേരോട്ട മൽസരത്തിൽ പങ്കെടുക്കുന്നു.
മാർലിൻ ബ്രാണ്ടോയ്ക്ക് വേണ്ടി നിശ്ചയിച്ചിരുന്ന ബെൻ-ഹറിനെ അവതരിപ്പിച്ചത് ചാൾട്ടൺ ഹെസ്റ്റണായിരുന്നു. അറിയസായി ജാക് ഹോക്കിൻസും എസ്‌തേറായി ഹയ ഹരാറീത്തും വേഷമിട്ടു. മെസലയെ സ്റ്റീഫൻ ബോയ്ഡ് ആണ് അവതരിപ്പിച്ചത്. ഷേക്ക് ഇഡറിമിനെ ഹ്യൂ ഗിഫിത്തും മിറിയത്തെ മാർത്ത സ്‌കോട്ടും ടിർസയെ കാത്തി ഒഡോണലും സിമോൺഡിസിനെ സാം ജേഫും മനോഹരമാക്കി. ഫ്രാങ്ക് ത്രിംഗായിരുന്നു പീലാത്തോസ്.
ചിത്രത്തിലെ തേരോട്ടമൽസരം ചിത്രീകരിച്ചത് സെക്കൻഡ് യൂണിറ്റ് സംവിധായകരായ ആൻഡ്രൂ മാർട്ടണും യക്കിമ കാനട്ടും ചേർന്നായിരുന്നു. ഇതിനായി ജെറുസലേമിൽ 18 ഏക്കർ സ്ഥലത്ത് സെറ്റിട്ടു. 1 മില്യൺ ഡോളറാണ് ചെലവു വന്നത്.
1959-ൽ പുറത്തിറങ്ങിയതും ഏറ്റവമധികം ഓസ്കാർ പുരസ്കാരങ്ങൾ നേടിയതുമായ ഒരു ഹോളിവുഡ് ചലചിത്രമാണ്‌ ബെൻഹർ , പിന്നീട് ടൈറ്റാനിക്' ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ് എന്നീ ചിത്രങ്ങളും 11 ഓസ്കാർ പുരസ്കാരങ്ങൾ നേടുകയുണ്ടായി. 1880-ൽ പുറത്തിറങ്ങിയ നോവലായ ബെൻഹർ-ക്രിസ്തുവിന്റെ കഥ എന്ന നോവലിനെ അവലംബിച്ച് 1925-ൽ ബെൻഹർ എന്ന പേരിൽതന്നെ പുറത്തിറങ്ങിയ നിശ്ശബ്ദചിത്രത്തിന്റെ പുനരാവിഷ്കാരമാണ് ഈ ചലച്ചിത്രം. അന്നുവരെ നിർമ്മിച്ചതിൽ ഏറ്റവും ചെലവേറിയതും ഏറ്റവും വിപുലമായ സെറ്റുകളോടുകൂടിയതുമായിരുന്നു ഈ ചിത്രം. വില്യം വൈലർ സംവിധാനം ചെയ്ത ഈ ചിത്രത്തിൽ ചാൾട്ടൻ ഹെസ്റ്റൺ, സ്റ്റീഫൻ ബോയ്ഡ്, ജാക് ഹോക്കിൻസ്, ഹ്യൂഗ് ഗ്രിഫിത്ത് തുടങ്ങിയവർ അഭിനയിച്ചു. .
പിതവിന്റെ സ്നേഹിതനായിരുന്നു സംഗീതജ്ഞനായ ജി.ഭൈടിസ്വാമി എന്ന പ്രഗല്ഭസംഗീതജ്ഞന്റെ കീഴിൽ മകളെ പാട്ടുപഠിപ്പിക്കണമെന്ന് ആഗ്രഹിച്ച് പാർത്ഥസാരഥി സ്‌കൂളിൽ പഠിച്ചിരുന്ന ഏഴുവയസ്സുകാരിയായ കോമളയെ ഗുരുകുല പഠനത്തിനായി ഭൈടിസ്വാമിയുടെ നാടായ രാജമന്ത്രിക്കയച്ചു. എസ്.ജാനകി ഉൾപ്പെടെ പലരുടെയും വായ്പാട്ടിന്റെ ഗുരുവായ അദ്ദേഹത്തിനുകീഴിൽ ഒന്നരവർഷത്തെ പഠനത്തിനുശേഷം തിരിച്ചെത്തിയ കോമളയെ വീണ്ടും സംഗീതം പഠിപ്പിക്കാനായി അച്ഛൻ നരസിംഹലു എന്ന മറ്റൊരു ഗുരുവിനെ കണ്ടെത്തി. അക്കാലത്ത് ബാലസരസ്വതി എന്ന പ്രശസ്ത നടനകലാകാരിക്കുവേണ്ടി പാടിവന്നിരുന്ന നരസംഹലുവിനൊപ്പം നൃത്തത്തിനായി പാടാൻ കോമളക്കും അവസരം കിട്ടി. ഇതിനിടെ ആകാശവാണിയിൽ കോമള അവതരിപ്പിച്ചിരുന്ന സംഗീത പരിപാടികൾ വളരെ ശ്രദ്ധിക്കപ്പെട്ടു. ആ മനോഹരമായ ശബ്ദവും സംഗീതപാഠവവും എളുപ്പം പാട്ടു പഠിക്കാനുള്ള കോമളയുടെ കഴിവും കണ്ടറിഞ്ഞ് ആകാശവാണിക്കാർ കോമളയെ അവിടത്തെ സ്ഥിരം പാട്ടുകാരിയായി തിരഞ്ഞെടുത്തു.
എ.എം. രാജ, പി.ബി. ശ്രീനിവാസ്, എസ്. ജാനകി, പി. സുശീല എന്നിവരെപ്പോലെ ആന്ധ്രയിൽനിന്നും തമിഴ്‌നാട്ടിൽ എത്തി സിനിമാരംഗത്ത് വ്യക്തിമുദ്രപതിപ്പിച്ച ഗായികയാണ് എ.പി.കോമള. തമിഴ്‌സിനിമയിൽ പിന്നണിഗാനശാഖ ആരംഭിക്കുന്ന കാലംമുതൽക്കേ ആർക്കാട് പാർത്ഥസാരഥി കോമള എന്ന എ.പി.കോമളയുണ്ട്. തമിഴിനൊപ്പം തെലുങ്ക്, കന്നട, മലയാളം സിനിമകളിൽ ആയിരത്തിലേറെ ഗാനങ്ങൾ അവർ പാടി. എട്ടുമക്കളിൽ ആറാമത്തേതായ കോമള സംഗീത അദ്ധ്യാപകനായ പിതാവിന്റെ കീഴിൽതന്നെ കുട്ടിക്കാലം മുതലേ സംഗീതം അഭ്യസിച്ചു. പാഠംപഠിച്ചിട്ടു പാടുന്നവരേക്കാൾ പാട്ടുകേട്ടാൽ തന്നെ അതു പാടാനുള്ള കഴിവ് കുട്ടിക്കാലം മുതലേ കോമളയ്ക്കുണ്ടായിരുന്നു.
1934 ഓഗസ്റ്റ് 28-നു ജനിച്ച എ.പി. കോമള ദക്ഷിണേന്ത്യയിലെ അറിയപ്പെടുന്ന പിന്നണിഗായികയാണ്. ഇവർ തമിഴിലും തെലുങ്കിലും മലയാളത്തിലുമായി നിരവധി ഗാനങ്ങൾ ആലപിച്ചിട്ടുണ്ട് ഇപ്പൊഴും ആലപിച്ചുകൊണ്ടിരിക്കുന്നു.
തമിഴ് ഈഴം വിമോചനപ്പുലികളുടെ ഉന്നത നേതാവായിരുന്ന വിനായക മൂർത്തി മുരളീധരൻ എന്ന കേണൽ കരുണ കിഴക്കൻ ശ്രീലങ്കയിലെ മട്ടക്കളപ്പ് ജില്ലയിൽ ജനിച്ചു. തമിഴ് ഈഴം വിമോചനപ്പുലികളുടെ സംഘടനയിൽ 1983 മുതൽ ചേർന്ന് പ്രവർത്തിയ്ക്കാൻ തുടങ്ങിയ കരുണ പിന്നീട് കിഴക്കൻ മേഖലയുടെ കമാൻഡറായും ഉയർന്നു.
2004 ൽ കിഴക്കൻ മേഖലയിലെ തമിഴ് വംശജരോടുള്ള എൽ.ടി.ടി.ഇ യുടെസമീപനത്തിൽ പ്രതിഷേധിച്ച് പ്രധാനസംഘടനയിൽ നിന്നു വിഘടിച്ചുമാറിയ കരുണയുടെ നേതൃത്വത്തിലുള്ള വിഭാഗം, ഭീകരവാദത്തെ എതിർക്കുകയും,അക്രമം വെടിഞ്ഞ് രാഷ്ട്രീയ മുഖ്യധാരയിലേയ്ക്ക് വരുന്നതിനുള്ള ശ്രമങ്ങൾ ആരംഭിയ്ക്കുകയും ചെയ്തു.തമിൾ മക്കൾ വിടുതലൈ പുലികൾ എന്നായിരുന്നു കരുണ നേതൃത്വം കൊടുത്ത വിമതഗ്രൂപ്പിന്റെ പേർ. ഇതിനെത്തുടർന്ന് എൽ.ടി.ടി.ഇ വ്യാപകമായ അക്രമം കരുണയുടെ സേനയുടെ നേർക്ക് അഴിച്ചുവിടുകയുണ്ടായി.എന്നാൽ തെക്കു കിഴക്കൻ മേഖലയിലെ ശക്തികേന്ദ്രമായിരുന്ന കരുണയുടെ സംഘം തിരിച്ചടികൾക്കു മുതിരാതെ ഇരുന്നില്ല. 2006 ൽ ശ്രീലങ്കൻ സൈന്യം ഈ മേഖലയിൽ നടത്തിയ നീക്കത്തിനു കരുണയുടെ നേതൃത്വത്തിലുള്ള വിമതസംഘം പിന്തുണ നൽകുകയുണ്ടായി.ഇതിന്റെ ഫലമായി 2007 ൽ കിഴക്കൻ മേഖലയിൽ നിന്ന് എൽ.ടി.ടി.ഇ തുരത്തപ്പെട്ടു. എൽ.ടി.ടി.ഇ യിൽ നിന്നു കരുണയുടെ സംഘം വേർപെട്ടതിലൂടെ ഒരു സായുധപോരാട്ടത്തിനുള്ള എൽ.ടി.ടി.ഇ യുടെ കഴിവ് 70% ളം നഷ്ടപ്പെട്ടതായി കരുണ അഭിപ്രായപ്പെട്ടിരുന്നു.
ശ്രീലങ്കൻ മുഖ്യധാരാ രാഷ്ട്രീയത്തിലെത്തിച്ചേർന്ന കരുണ യു.പി.എഫ്.എ യിൽ അംഗമായിത്തീരുകയും ,അതിലെ പ്രധാന കക്ഷിയായ ശ്രീലങ്കൻ ഫ്രീഡം പാർട്ടിയുടെ ഉപാദ്ധ്യക്ഷനും ആണ്.ദേശീയോദ്ഗ്രഥനത്തിനുള്ള വകുപ്പിന്റെ ചുമതലയുള്ള മന്ത്രിയായി 2008 ൽ സത്യപ്രതിജ്ഞ ചെയ്തിരുന്നു.
മനുഷ്യാവകാശധ്വംസനവുമായി ബന്ധപ്പെട്ട് നിരവധി ആരോപണങ്ങൾ കരുണ വിഭാഗത്തിനെതിരേ ഉന്നയിയ്ക്കപ്പെട്ടു. ജാഫ്നയിലെ ചില വ്യക്തികളുടെ തിരോധാനമായിരുന്നു ഇതിൽ പ്രധാനം. യുദ്ധമുന്നണിയിലേയ്ക്ക് കുട്ടികളെ നിയോഗിച്ചതും, എതിരാളികളെ നിശ്ശബ്ദരാക്കാൻ കൊലയാളിസംഘത്തെ നിയോഗിച്ചിരുന്നുവെന്നതും ആരോപണങ്ങളിൽ പ്പെടും.